
DISSERTATIO  MEDICA 


INAUGURALIS, 

DE 

CANCRO*  BUB0NEQBE  1EE« 
CURIALI,  &c. 

QUAEDAM  COMPLECTENS. 


In  paginis  subsequentibus,  de  causis  et  ef¬ 
fectibus  actionis  specificae,  (ut  appellant) 
morbosae,  ex  hydrargyri  usu  singulari  in 
modo  progenitis,  inquirere  consilium  est 
Horum  varia  mihi  contigit  contemplari  ex¬ 
empla  ;  praeter  cancrum  et  bubonem  ex 
hydrargyro  excitatum,  vagare  non  placuit : 
medicinam  enim  facienti  discrimen  eas  inter 
et  affectionis  ejusdem  nominis  vere  conta- 

giosas  multo  difficilius  videtur — quam  has 
inter  aliasque  quaslibet  ab  hydrargyro  exci¬ 
tatas.  Affectiones  ideo  cutis  hydrargyro 
illatas,  omnino  declinam,  cum  fines  satis 
arcti  quos  opusculo  nostro,  ut  oportuit, 
destinavimus  ne  tam  fuse  quam  animus  fer¬ 
ret  de  illis  tractarem,  ex  toto  vetent ;  prae¬ 
sertim  cum  ab  aliis  et  dissertissimis  auctori¬ 
bus  jampridem  clare  illustratae  sint.  Quod 
actionem  nonnunquam  morbosam  hydrargy- 
rus  cieverit,  nemo  in  dubium  vocat.  Multa 
cum  exempla  memoriae  tradantur,  ubi  irri¬ 
tationes  hydrargyri  propriae  hominibus  lue 
venerea  prorsus  intactis  illatae  fuerunt.  Hic 
autem  effectus  hydrargyri  morbosos,  ab 
eodem  medicamento  in  luem  eradicandam 
exhibito  orientes,  proponere  tantummodo 
constitui.  Inter  hujus  remedii  exhibitionem 
adversus  morbum  supra  dictum,  irritatio 
morbosa,  suique  generis,  aliquando  in  cor¬ 
pore  gignitur,  malum  quidem  venereum 
sistens,  neque  tamen  radicitus  subvertens. 

bubones,  cancros,  ulcusculaque  si  qua  per 
particulas  quasdam  excitaverit  virus,  in 
ulcera  sui  et  novi  generis  convertens  :  novos 
denique  morbos,  quales  sunt,  cynanche  ul¬ 
cerosa  ;  ossium,  periostei,  articulorum,  liga¬ 
mentorum,  tendinum,  cartilaginum  mala ; 
quibusdam  vero  mortem  inopinatam  afferens. 
Quacunque  autem  conditione  hydrargyrus 
adhibitus  sit,  et  corpus  totum  stimulare  et 
contra  morbos  sive  particulae  alicujus  sive 
compaginis  universae,  proprio  sibi  modo  se 
exerere  invenietur.  Auctores  quidam  lue 
de  vencrea  agentes,  multum  de  natura  morbi 
ab  hydrargyri  actione  morbosa  excitati  se 
invicem  discrepant :  quid  revera  sit  disputant, 
sed  indicia  et  discrimina  satis  accurata  qualia 
semper  et  in  omni  exemplo  a  syphili  dis¬ 
tinguere  idonea  fuissent,  non  tradiderunt. 
Hos  inter  auctores  de  syphili  legendos,  nii 
mirum  esse  debet  effectus  perniciosissimos 
describi  hydrargyro  quasi  oriundos  ;  cum 
tunc  temporis  per  doses  adeo  largas  exhibe* 

retur,  cumque  scientia  ejus  virium  modique 
quo  corpus  afficeret,  tam  tenuis  existeret. 
Mirum  potius  videatur,  morbum  tam  im¬ 
portunum,  tamquey  arcte  cum  lue  venerea 
connexum,  non  attentionem  sibi  medicorum 
prius  attraxisse,  descriptionemque  accura¬ 
tiorem  meruisse.  Quomodocunque  hujus 
rei  rationem  reddere,  plurimis  rebus,  ne  cla¬ 
resceret  morbus  obstaturis,  perpensis,  po¬ 
terimus  ;  satis  constat,  morbum  esse  pler¬ 
umque  sub  luis  venereae  curatione  sese  os¬ 
tendentem,  hujusque  similem  admodum  in 
signis  5  partes  jam  laesas  adorientem ;  ab 
irritatione  denique,  ex  hydrargyro  luis  virus 
supprimentem,  non  eradicantem.  Corpore 
enim  ab  hac  peste  prius  non  liberato,  quam 
malum  illud  adventitium  accesserit,  virus 
Venereum  iterum  cursum  repetet,  simul 
atque  hydrargyri  actio  morbosa  amovebitur. 

CAUSJE. 

Quibusdam  corporibus  quasi  proprietas 
est,  actionem  hydrargyri  contra  syphilim  pe¬ 
culiarem,  impedire  et  adversari ;  atque  haec 
inter  causas  morbi  propositi  praecipua  consi¬ 
deranda  est.  Talibus  corporum  generibus 
hydrargyrum  adhibitum,  cum  aut  modus  sit 
parvus,  praeparatiove  lenis  sit,  aliquando 
nec  raro  turbas  teterrimas  excitaverit,  feb¬ 
rem  nimirum  haud  mediocrem  diversaque 
mala  et  discrimina.  Haec  autem  corporis 
indoles,  commode  tollenda  est,  hydrargy¬ 
rum  per  dies  aliquot  abstinendo,  parcissi- 
misque  modulis  postea  exhibendo,  magna 
cura  interim  habita  ut  intra  conclave  cali¬ 
dum  homo  se  contineat. 

Constitutiones  corporis  scorbuto,  scrofula, 
cancro  afflictae,  debiles  et  extenuati,  hy- 
drargyri  actionem  morbosam  adjuvant  et 
promovent ;  praesertim  si  actioni  illius  in 
secretiones  (glandulas  salivae  exempli  gratia) 
cessurae  non  sint :  actio  quidem  morbosa 
saepius  nexum  cum  secretionibus  obstructis 
habere  videtur,  quia  morbus  mercurialis 
secretionibus  oris,  cutis,  renum  ut  decet 
auctis,  non  producitur.  Partes  insigni  mo¬ 
bilitate  praeditae  hunc  morbum  facillime  sus¬ 
cipiunt,  praesertim  si  ulcerationem  veneream 
paulo  ante  subierint  tempestas  humida,  et 
hydrargyri  preparationes  salinae  sive  loco 
cuidam  admotae,  sive  intus  assumptae,  ple- 
raeque  irritationis  hydrargyri  causae  excitan¬ 
tes  fiunt :  magis  tamen  si  ulceribus  venereis 
impositae,  ubi  inflammationem  partis  inten¬ 
dunt,  ideoque  totius  corporis  affectionem 
pariunt.  Hodiernorum  medicorum  plerique 
ut  videtur,  praeparationum  salinarum  in 
malis  primariis  curandis  usum  omnino  im- 

probarunt ;  neque  hoc  magis  morbi  mer- 
curialis  quem  excitant  causa,  quam  quod 
contagium  venereum  ipsum  aliquando  non 
submovent,  et  quod  diu  adhibitae  ventricu¬ 
lum  debilitate  afficiunt,  quae  plures  annos, 
immo  totam  aegri  aetatem  durare  valeat. 
Tempus  vero  quod  hoc  malum  perseverat, 
quadam  in  ratione  virium  praeparationis  ex¬ 
hibitae  existere  videtur.  Praeparatio  quidem 
commodissima  conditionem  salinam  prope 
accedens,  oxidum  est  hydrargyri  cinereum, 
in  unguentum  (adipe  conjuncto)  formatum, 
extrinsecusque  superimpositum.  Haec  prae¬ 
paratio  a  Professore  Home,  jure  optimo  ce¬ 
leberrimo,  qui  optimos  hydrargyri  effectus 
ab  hacce  compositione  se  adeptum  esse  nar¬ 
rat,  praeclare  laudatur. 

INDICIA, 


Variis  hujus  affectus  causis  recensitis, 
proximum  est,  ut  indiciorum  quo  ordine 
occurrunt  diversorum  mentionem  faceremus. 
Ante  tamen  non  alienum  esset,  cancri  ve» 
nerei  signa  praedicare,  quatenus  saltem 
morbo  nostro  connexa  sint.  Hunc  eo  magis 
selegi  locum  ad  ea  dicenda,  quod  hic  'rite 
intellecta,  lectori  discrimen  idoneum  inter 

cancrum  venereum  et  cancrum  merculialem 

, 

praebebunt,  quod  saepe  satis  difficulter  ex¬ 
piscamur.  Palam  erit,  naturalia  hominum, 
-  crebrius  mala  venerea  subire  oportere,  quam 
partes  quaslibet  corporis  alias,  tum  quia 
mobilitatem  insignem  in  se  possideant,  cum 

quod  inter  coitum  periculo  maxime  subjician¬ 
tur,  quum  glans  colis  cuticulaque  laminam 
praeputii  internam  contegens,  in  masculis ; 
nymphae  vero,  labiaque  pudendi  in  foeminis^ 
per  virus  hocce  praecipue  contaminantur. 

Cancer  venereus  primum  leviculo  partis  in¬ 
fectae  pruritu  praenunciatur,  post  quem  vesi¬ 
cula  parva  sese  ostendit  aquulam  serosam 
continens,  et  haec  fere  post  biduum  plus  mi¬ 
nus,  fit  lenta,  lutea :  vesicula  tunc  rumpi¬ 
tur,  ulcusculum  minutum  cum  basi  densa 
circumscripta  oris  autem  crassis,  eminenti¬ 
bus,  colore  aheneo  relinquens.  Progredi- 
ente  morbo,  quaedam  inflammatio  accedit, 
cujus  vehementia  prorsus  ab  mobilitate  partis 
affectae,  et  a  proclivitate  quam  ad  inflamma¬ 
tionem  solito  majorem  totum  corpus  habeat. 
Hunc  cursum  perpetuo  sequuntur  cancri  ve* 
nerei  si  non  casu  quodam  vel  proprietate 
corporis  interrupti.  Quum  hydrargyrum  pri- 

mum  in  hunc  affectum  exhibetur,  cancri 
fere,  simulatque  corpus  metallum  probe  sen¬ 
serit,  lenibus  medicamentis  interea  curati, 
sanescere  incipiunt. 

Mutatio  quam  primum  subeunt  cancri 
qui  actionem  hydrargyri  morbosam  passuri 
sunt,  est,  actionem  sanantem  exuere,  in¬ 
ertes  postea  aliquam  diu  quasi  consistere i 
si  hydrargyrum  jam  continuetur,  ulcera  ser¬ 
pere,  carnem  penitius  erodere.  A  cancro 
autem  stricte  venereo  distinguuntur,  mar¬ 
gine  quam  habent  flaccida  inaequali,  pa¬ 
rum  discreta  atque  proclivitate  serpendi  si¬ 
mul  atque  tantum  hydrargyri  assumptum  fue¬ 
rit  quantum  sat  fuisset  mala  syphilis  prima¬ 
ria  debellasse,  ni  actio  hydrargyri  injuriosa 
inducta  esset.  Praeterea,  dum  hic  sanescen¬ 
tia  ulcuscula  apparent,  illic  denuo  prorum¬ 
punt  et  dilatantur,  quod  in  cancris  certe  ve- 
nereis,  nunquam  accidere  deprehensum  est. 

Curatio  ulceribus  in  hoc  statu  accommodatis¬ 
sima  hujusmodi  sit :  ab  hydrargyri  usu  ab- 

V 

stinere,  cum  illud  medicamentum  sive  spatiis 
ulceratis  illitum,  sive  intus  assumptum,  sem- 
per  inflammationes  et  ulcerationes  auget* 

/  y. 

Ulcera  ipsa  solutione,  subacetatis  plumbi, 
aquave  simplice  perlui,  bisque  in  die  un¬ 
guento  cetacei  vel  zinci  nutriri  debent.  Haud 
raro  tamen  accidit,  ulcus  iners  per  aliquod 
.spatium  manere,  postquam  aequum  esset  cre¬ 
didisse  irritationem  metallicam  quievisse. 

Hoc  in  exemplo  sulphatis  cupri  solutio, 
cum  unguento  subacetatis  cupri  multum  pro¬ 
ficere  invenietur,  modo  virus  venereum  sub¬ 
motum  fuerit,  quod  scire  licet  fere  a  quanti¬ 
tate  metalli  devorati,  effectibusque  in  secre¬ 
tiones  manifestis. 

BUBO  MERCURIALIS. 

Vocabulo  Bubo  tumorem  glandularum  lym¬ 
phaticarum  chirurgi  intelligunt,  harum  prae¬ 
cipue  quae  axillam  et  inguen  occupant.  Af¬ 
fectio  a  variis  causis  ortum  trahat,  sive  a  ma¬ 
teria  acri  qualis  est  labes  venerea,  sive  irrita¬ 
tione  morbi  cujusdam  partis  sive  ex  causis 
totum  hominem  afficientibus,  quales  sunt 
scrofula,  et  carcinomata  nonnulla  glandium 
axillae  et  inguinis. 

Bubo  mercurialis  vel  metallicus  cum  len¬ 
to  glandium  inguinis  incremento  incipit,  pro¬ 
tinus  cum  levi  tantum  inflammatione  non  fa¬ 
cile  ullis  extrinsecus  impositis  remediis  ad 
sanationem  perducta,  neque  tamen  suppu- 

rari  proclivi,  stipatur.  Cum  suppuratio  ta* 
men  accesserit,  quod  fertur  imprimis  exi¬ 
guum  est,  de  parte  tumoris  inferiore  plerum¬ 
que  destillans  :  at  saepe  molem  aut  firmita¬ 
tem  partium  nihil  extenuans  ;  dolore  interea 
et  inflammatione  perstante.  Parti  alicui,  vel 
universo  corpori  si  hydrargyrum  nunc  inge¬ 
ratur  foramen  tumoris  exulceratur,  cutis  ni¬ 
grescit  ut  et  substantia  glandularum,  in  pha¬ 
gedaenam  ruberrimi  coloris  desitura.  Quod 
fertur  jam  largius  fere  tenue,  ichorosum  partes 
vicinas  exulcerat. 

Quum  bubo,  dum  hydrargyrum  exhibe¬ 
mus,  ortus  fuerit,  sive  a  materia  inquinante 
venerea,  sive  curatione  parum  idonea,  ne 
suppuretur,  summa  ope  niti  commodissimum 
est,  cum  nullum  sit  ulcus,  ad  actionem  mor¬ 
bosam  mercurialem,  quam  bubo  ulceratus, 
suscipiendam,  proclivius.  Cum  suppuratio 
non  accessit  hydrargyrum  subduci  oportet, 
(modo  ulcus  inflammatum  admodum  sit  ali- 

quam  ejus  marginis  portio  pura  sit  et  rubra, 
sine  vero  oris  albescentibus)  donec  sanatio 
inceperit. 

Postquam  bubone  aut  sponte  erumpit  pus, 
aut  ferro  emissum  est,  superimponendum  est 
cataplasma  emolliens  :  decocto  papaveris  albi 
fovendum  ;  lenioraque  unguenta  veluti  un¬ 
guentum  resinosum  et  sensui  aegrotantis,  et 
sanationi  ulceris  acceptissime  convenire  re- 
perientur.  Hydrargyri  applicatio,  aliave  me¬ 
dicamenta  irritantia,  maxime  inepta  sunt. 
Sub  hac  curatione  si  bubo  mercurialem  ac¬ 
tionem  sibi  assumpserit,  quod  fere  fit,  ulceri¬ 
bus  sanescere  desinentibus  serpere  vero  pe- 
jusque  se  habere  incipientibus,  calore  inte- 
rim  puro,  florido  obtinente.  Si  sanatio  tan¬ 
tummodo  substitit,  hydrargyrum  suspendere 
debebimus  per  aliquod  spatium,  ut  actionem 
ejus  in  labem  veneream  redire  sinamus.  Ali¬ 
quando  accidit,  ut  haec  tam  nulla  ad  sanita¬ 
tem  proclivitas,  a  quantitate  hydrargyri  sump- 

ta  parcius  quum  quod  virus  contagiosum  ra¬ 
dicitus  exterminare  potuisset,  pendeat.  Is- 
tiusmodi  exemplis  utique  hydrargyri  usus 
continuo  resumendus  est.  In  ulcerationem 
mercurialem  ex  venerea  transitio,  mobilitate 
corporis  universa  provomeri  videtur,  necnon 
curatione  partis  cujusvis  male  auspicata. 
Talibus  in  exemplis,  vera  bubonis  mercuria- 
lis  patefacti  conditio  et  natura  haud  facile 
attingatur :  partium  bubonem  constituentium 
diversitas  et  varietas,  earundem  ad  novam 
conditionem  induendam  post  actionem  hy¬ 
drargyri  morbosam  proclivitas,  cum  aliis  si¬ 
mul  et  diversis  causis,  saepissime  ne  notam 
vel  descriptionem  accuratam  haberemus  ali¬ 
quam,  cujus  contemplatione  ab  strumis  partes 
easdem  vexantibus  momento  dignosceretur, 
impediunt.  Nihilominus  in  diagnosi  per 
morbi  historiam,  aspectumque  generalem  ip¬ 
sius  aegri  cum  a  scrofula  oriatur,  nonnihil 
adjuvari  potuerimus :  praesertim  cum  ulcera 
strumosa  parum  doleant,  atque  patefacta  ma~ 

teriam  lactis  coagulo  non  absimilem  excer¬ 
nunt.  Bubo  venereus  omnino  diversus  do¬ 
lore  gravi  et  acuto  notatur  qui  subito  tem¬ 
poribus  incertis  supervenit  febre  simul  symp¬ 
tomatica  comitante  ;  hujusque  vehementia 
pro  ratione  corporis  aegrontatis  major  aut 
minor  est.  Bubones  venerei  quam  strumosi 
citius  in  suppurationes  festinant ;  incisisque, 
pus  crassum,  puris  aliorum  ex  inflammatione 
abscessuum,  simile  effunditur.  Adde  quod 
margines  ulceris  scrofulosi  cicatricem  indu¬ 
ere,  dum  medium  doleat,  crusta  quidem  al¬ 
bida  tegatur,  incipiant.  Neque  hic  autem 
dictum  voluerim,  hydrargyri  usum  intra  ul¬ 
cera  sola  per  virus  syphiliticum  excitata  co¬ 
hiberi  debere ;  quippe  quia  ulcera  sordida, 
sue  actione  veneni  morbosi,  seu  longa  con¬ 
suetudine  inducta,  (veluti  quaedam  tibiae  non¬ 
numquam  haerentia)  a  viribus  hydrargyri  sti¬ 
mulantibus  sublata  fuerint.  Hoc  nimirum 
metallum  actionem  in  ulceribus  novam  et  di¬ 
versam  ab  ista  quam  stimulus  assuetus  parti 

inferre  diu  solitus  sit,  conciliat,  Exhibitio 
tamen  suspendenda  est,  simul  atque  metal¬ 
lum  actionem  peculiarem  exerere  videatur : 
quod  scire  licet  ulcerum  aspectu :  nam  cum 
hydrargyri  stimulus  non  amplius  novus  sit, 
commoda  quotquot  prius  ab  eo  nata  fuerint^ 
amittuntur. 


DE  AFFECTIONIBUS  OSSIUM  LIGAMENTO¬ 
RUM,  CARTILAGINUM  EX  HYDRARGYRO, 

Cum  finem  observationibus  quas  profer¬ 
endas  haberi  de  cancro  et  bubone  mercurh 
ali  posuerim,  haud  alienum  erit  formas  hu¬ 
jus  mali  magis  assuetas  qualibus  alias  corpo¬ 
ris  partes  afficit,  levitur  perstringere  :  nimi¬ 
rum  qualibus  ossa,  ligamenta,  tendines,  car- 

tilagines,  juncturae  plecti  solent.  Partes  sy- 
phili  opportuniores,  et  actione  hydrargyri 
morbosae  magis  patent :  signaque  morbida  in 
his  luem  veneream  in  tantum  appropinquant, 
ut  haud  raro  distinguere  difficillimum  sit 
duos  inter  morbos  ;  sic  ut  medicus  judicium 
ferre  satis  commodum  et  idoneum  possit. 
Hydrargyri  prius  dati  effectus,  variae  labo¬ 
rantis  conditiones,  metalli  exhibiti  copia, 
singulaeque  preparationes  ejusdem  contemp¬ 
landae  sunt.  Unum  tamen  est  indicium,  quod 
plerumque  curantem,  ad  diagnosin  accuratam 
inter  affectum  syphiliticum  et  mercurialem 
ejusdem  partis  praesumendam,  aliquantum  ju¬ 
verit  ;  proclivitas  nimirum  hujus,  de  loco  in 
locum  vagandi,  proque  tempore  evanescendi, 
ipsum  denotans,  nam  ex  hac,  non  uno  in  ex¬ 
emplo,  indicia  neque  hydrargyro  minimum 
dato,  prorsus  recesserunt,  iterumque,  post  cor¬ 
pus  frigori  objectum,  aut  tempestatem  humi- 
dam  et  gravem,  morbiculumque  quemlibet  re¬ 
pentinum  supervenerunt.  Porro,  notandum 

est,  omnes  morbos  universum  corpus  fere  affi¬ 
cientes,  aque  hydrargyro  orientes,  multo  citi¬ 
ore  progredi  passu,  quam  quos  lues  excitet* 

Tales  autem  affectus  vix  aut  ne  vix  quidem 
inter  signa  syphilidis  primaria,  sed  in  iis  quae 
secundaria  appellant,  observantur  :  haec  qui¬ 
dem  lente  accedunt,  incrementum  tamen  in 
dies  accipientia  perseverant  ni  remedia  ido¬ 
nea  praesidio  invocentur,  nunquam  ex  alia 
in  aliam  partem  transmigrantia  et  fluitantia, 
quod  praestat  quasi  lineamentum  distinguens 
in  morbis  ex  hydrargyro. 


OSSIUM  MORBUS  EX  HYDRARGYRO. 


Adeo  feliciter  mihi  cessit  nunquam  ut 
hancce  affectionem  viderem,  ideoque  nos 

intra  testimonium  aliorem  de  hac  re  scribent 
tium,  contineri  necesse  est. 

Johannes  Howard,  opera  quam  de  lue 
conscripsit,  affectionem  ab  irritatione  hy« 
drargyri  morbosa  narrat,  sibi  aliquantum 
partis  ossium  terrenae  in  mollitie  ossium  ab¬ 
sorptum  est ;  atqui  hujusmodi  miracula  ra¬ 
rissime  incidere  oportet.  Immo  jure  dubi¬ 
tari  potest,  fueritne  prior  in  morbum  dic¬ 
tum  dispositio  ;  quam  in  opinionem  maxime 
adducor,  ex  similitudinis  ut  dicunt  argu¬ 
mento  ;  quoniam  hydrargyrum  corporibus  in 
scrofulam  inclinatis  adhibitum  phthisin  pul¬ 
monum  saepe  inducit.  Morbus  mercurialis 
dolores  quoque,  ossium  nodos,  cariem  ex¬ 
citat:  ossa  et  cartilagines  narium  huic 
affectioni  obnoxiae  videntur,  cum  bene  me¬ 
minerim  me  exemplum  vidisse  cui  ozsena 
mercurialis  inducta  fuisset,  post  grandem 
h\ drargyri  copiam  adversus  longam  et  perti¬ 
nacem  hepatis  inflammationem  desumptam, 

Hoc  In  exemplo  nulla  erit  affectio  ve¬ 
nere  a,  quum  aeger  eo  malo  nunquam  la- 
borasset. 

Dolores  nonnunquam  vehementes  sub 
noctem  obrepunt.  Morbus  dolorem,  in¬ 
flammationem,  exulcerationemque  pericra¬ 
nii  et  periostei,  illius  praesertim  partis  os 
frontis,  marginemque  tibias  anteriorem  te¬ 
gentis.  Quum  hic  morbus  articulos  adortus 
fuerit,  majores,  quales  coxa,  genu  sunt 
plerumque  affecti  videntur,  rheumatismi 
quidem  aspectum  admodum  simulant  modo 
hic  dolentior,  facilius  abigi  possit,  quam 
morbus  ab  irritatione  mercuriali  orsus. 

Praeterea  fibrae  musculorum  in  rheumatismo 
pt  cutis  artubus  majoribus  obducta  praecipue 
affici  videntur ;  rigore  nonnullo  simul  comi¬ 
tante.  Quam  ob  rem  junctura  motum  aegre 
concipit,  dum  fibrae  malum,  hoc  ut  de  articu¬ 
lo  alio  in  alium  propagetur  dolor,  per  muscu¬ 
lorum  tractus,  efficit. 

Omnino  contra  affectio  hydrargyro  pro¬ 
veniens  altius  insedit,  magisque  diffusa  per 
cartilagines  ligamentaque  juncturarum  sese 
expandit,  neque  ad  musculos  pertinet.  Dif¬ 
ficile  tamen  admodum  reperitur,  haec  mala 
jam  ex  hydrargyro  dicta,  probe  distinguere 
ab  aliis  earundem  partium  affectibus.  Mor¬ 
bi  historia,  quantitate  genereque  hydrargyri 
prius  exhibiti,  corporis  aegroti  habitu  sin¬ 
gulari  ;  veluti  si  struma  laboraret,  quae  mor¬ 
bo  nostro  viam  prosternere  videretur;  a 
spatio  denique  temporis  duraverit  lues  in 
homine,  antequam  auxilium  invocaret,  me¬ 
dicum  dirigi  et  temperari  oportet. 

CURANDI  RATIO» 

Variis  morbi  mercurialis  diversitatibus 
propositis,  proximum  est,  ut  medicinam  his 
corpori  delendis  aptam,  subjungam.  Trac¬ 
tandi  modum  cum  partem  aliquam  infestet 
denuo  retractare  supervacuum  esset,  cum 
quod  de  hac  re  jam  supra  praecepimus, 
ulceribus  parte  quavis  corporis  seque  respon¬ 
deret  :  magisque  adhuc  eum  remedia  gene¬ 
ralia  malum  tollere  solummodo  valeant,  si 
seger  totius  corporis  affectionibus  ex  hydrar- 

gyro  laboret. 

* 

Ante  omnia  ad  malum  debellandum  illud 
agendum  est,  ut  ab  hydrargyro  quomodo- 
cunque  prseparato  ia  totum  abstineatur, 

sive  morbus  totum  corpus,  sive  hujus  partem 
quampiam  vexaret ;  quippe  quia  nemo 
sperare  debet,  se  -  morbum  evellere  posse 
dum  causa  remanere  permissa  sit.  Si  ma¬ 
lum  partem  tantum  occupaverit,  abunde 
erit  hydrargyrum  paucis  diebus  abstinere  ; 
atqui  cum  totum  corpus  affectum  fuerit, 
affectusque  exacerbatus  fuerit,  repetito,  et 
continuo  fere  hydrargyri  usu  adeo  ingraves¬ 
cere  potest,  ut  medici  solertiam  omnino 
frustraverit.  Neque  tamen  desperandum 
est,  modo  tempus  quod  aegro  per  victum 
quantum  potest  reficiendo  sufficiat,  relin¬ 
quatur,  quodque  locum  medicamentis,  at 
ex  usu  constat,  plus  allevamenti  afferentibus, 
praebeat. 

Cum  gangraena  intentatur,  a  majore  ni¬ 
mirum  irritatione  specifica,  quam  plenitudo 
corporis,  proclivitasque  inflammatoria  ex 
genere  assueto  comitentur;  cumque  pulsus 
duri,  pleni,  celeres,  sint,  sanguinis  missio 


DE  CANCRO,  &C.  25 

ad  decem  vel  duodecim  uncias,  alvi  per 
laxantia  lenis  solutio,  diaphoreticorum  usu, 
e.  g .  parvuli  modi  tartritis  antimonii,  haus¬ 
tus  salini,  pulv.  ipecac.  compos,  optime  pro¬ 
ficere  invenietur ;  diathesin  certe  inflamma¬ 
toriam  haud  raro  supervenientem  fere  sum- 
movente 

.  .  :  *  '  ’  •.  5  s 

iEgro  sic  paucis  diebus  curato,  indicia  mor¬ 
bida  fere  sanescere  videbuntur ;  at  si  motus 
quos  priores  patiebatur  aliqua  ex  parte  sublati 
sint,  cortex  Peruvianus  sive  in  pulvere  (qui 
si  stomacho  laborantis  non  congruat)  sive 
hujus  decoctum  sive  decoctum  sarsaparillae 
et  opii  compositum  adhibendum  est :  quippe 
haec  medicamenta  secretiones  validissime 
expediunt,  vires  corporis  sustinent,  ac¬ 
tiones  vero  morbosas  et  noxias  subigunt  et 
tollunt.  Haec  remedia  tamen,  morbo  mer- 
curiali  cum  plenitudine  simul  corporis  juncto 
praecipienda  non  sunt,  donec  regimine  an- 
tiphlogistico,  quod  vocant,  per  dies  aliquot 

perseveratum  fuerit,  effectus  enim  multo, 
debiliores  esse  observantur  quam  qui  ex  iis 
post  actionem  inflammatoriam  pacatam  ex¬ 
hibitis  proveniant.  Decocti  sarsaparillae 
libra  vel  sesquilibra  in  die  modo  ventriculus 
tali  copiae  nihil  refragetur,  recte  propinatur, 
eique  prout  res  postulent,  vinum  antimonii 
adjicendum  est,  opium  nocte  ad  somnum 
conciliandum  dari  debet,  si  opus  sit,  in- 
terdiu  quoque,  intestinis  aegri  mali  habitis, 
commode  sumitur.  Quod  si  incidat  catechu 
permistum  sumi  oportebit,  confectio  catechu 
in  aqua  cinnamoni  suspensa,  subinde  in  die 
et  nocte  devorata  concilio  nostro  de  hac  re 
commodissime  respondebit.  Diarrhoeam  au¬ 
tem  supprimi  oportere  nequaquam  auctor 
essem,  nisi  vehemens,  admodum  debilitatem 
manifeste  induceret  :  quoniam  ventris  le¬ 
nis  resolutio  sanitatem  aegroti  nonnihil  ex¬ 
pedit. 

Quidam  auctores  cicutam  praecipiunt,  * 

nimirum  quam  actiones  morbosas  in  melius 
vertere  nonn unquam  contigit  •,  eam  in  modis 
amplioribus  perque  tempus  mediocre  exhi¬ 
bitam  ac  cum  commodo  nonnullo :  vidi, 
in  universum  tamen  judico  laudes  eam  aegre 

r 

meritam  quas  plenis  manibus  effundere  medi- 
cis  visum  fuit» 

v* 

Quum  universa  valetudo  alicui  conquas¬ 
sata  fuerit  cum  macies  occupavit,  cum  debi¬ 
litas  insignis  sive  ex  intemperantia,  sive 
hydrargyri  irritatione  accessit,  tum  san¬ 
guinis  detractio  regimenque  refrigeratorium 
prorsus  alienum  est :  rus  abire,  victu  lacteo 
magna  ex  parti  vesci,  protinus  corticem 
Peruvianum  cum  ferri  carbonate,  deinde 
decoctum  sarsaparillae  compositum  capere 
debet :  omni  tempestatis  vicissitudine  subita 
aeque  vitata,  quod  futurum  puto  si  diebus 
tumidioribus  infra  domum  se  contineat,  si 
indusium  laneum  cuti  proximum  gerat. 

Conatibus  omnibus  nihil  obstantibus,  sa¬ 
natio  morbi  absoluta  nonnunquam  diu  pro¬ 
crastinatur  :  saepiusque  notatum  fuit,  tran¬ 
situm  quemvis  a  sicca  in  humidiorem,  in¬ 
festam  tempestatem,  subitum  morbum  re¬ 
ducere,  aliquando  nec  raro  cum  signis  in¬ 
festioribus.  Hujusmodi  exemplis  medica¬ 
menta  supra  dicta  in  auxilium  iterum  revo¬ 
canda  sunt,  constanterque  usurpanda  quam- 
diu  morbus  ea  necessaria  esse  indicabit. 


FINIS. 


